Нова Зеландия елиминира коронавирусаСтраната се дава за пример по отношение подхода си спрямо заболяването Тълпи ще се събират в ресторантите , а сватбите ще включват толкова прегръдки и гости , колкото искат младоженците . Това пише New York Times по повод съобщението от Нова Зеландия , че страната е елиминирала новтя коронавирус на своята територия . В Нова Зеландия няма нови , нито активни случаи на заболяването и властите съобщиха , че животът може да се върне към някаква форма на „ предпандемична нормалност “ . Почти всички мерки против разпространение на вируса бяха премахнати в полунощ в понеделник ( 8 юни ) . „ Въпреки че това не е краят , не можем да отречем , че сме постигнали нещо много важно “ , заяви премиерът на страната Джасинда Ардерн . Държавата с население от 5 млн . души е една от малкото , заедно с Исландия , която изглежда е елиминирала вируса на своята територия . Властите обаче предупреждават , че трябва да се внимава в идните месеци , а границите все още са затворени . В Нова Зеландия са регистрирани 1504 случая на инфектирани хора , а смъртните случаи са 22 . Страната е давана за пример по отношение на подхода си спрямо вируса , който включва строги мерки и ясна , съпричастна комуникация от страна на премиера Ардерн , отбелязва още New York Times .